stanford-oval/wikipedia huggingface dataset:
Dan O’Bannon
Lyhyt filmografia

1974 Pimeä tähti (Dark Star) – käsikirjoitus, erikoisefektit, leikkaus, tuotantosuunnittelu, näyttelijä (Sgt. Pinback)
1976 The Long Tomorrow – käsikirjoitus
1977 Tähtien sota (Star Wars) – tietokone-efektit
1979 Alien – kahdeksas matkustaja (Alien) – käsikirjoitus
1981 Noituutta (Dead & Buried) – käsikirjoitus
1981 Heavy Metal – kertomus kahteen osatarinaan
1983 Sininen salama (Blue Thunder) – käsikirjoitus
1985 Tappava yhteys (Lifeforce) – käsikirjoitus
1985 The Return of the Living Dead – käsikirjoitus, ohjaaja, äänenä
1986 Vaara vieraalta planeetalta (Invaders from Mars) – käsikirjoitus
1990 Total Recall – unohda tai kuole (Total Recall) – käsikirjoitus
1992 The Resurrected – ohjaaja
1995 Sirius 6B – tuhon planeetta (Screamers) – käsikirjoitus
1997 Bleeders – käsikirjoitus
2010 Silvaticus 3015 – käsikirjoitus
Aiheesta muualla

Dan O’Bannon Internet Movie Databasessa. (englanniksi)
Dan O’Bannon Elonetissä.
Dehong

Dehongin prefektuurin sijainti eteläisen Kiinan Yunnanissa.
Dehong eli Dehongin dai- ja jingpo-kansan autonominen prefektuuri (kiin. 德宏傣族景頗族自治州, pinyin: Déhóng Dǎizú Jǐngpōzú Zìzhìzhōu) on prefektuuri Lounais-Kiinan Yunnanin maakunnan länsiosassa. Prefektuurin pinta-ala on 11 526 neliökilometriä ja väkiluku 1,2 miljoonaa (2010). Dehongin prefektuurin pääkaupunki on 390 000 asukkaan Mangshi (aiemmalta nimeltään Luxi). Noin puolet väestöstä on han-kiinalaisia, mutta dai- ja jingpo-kansa muodostavat huomattavat vähemmistöt.
Prefektuuri rajoittuu etelässä, lännessä ja pohjoisessa Myanmariin sekä idässä Baoshanin prefektuuriin. Yunnanin maakunnan pääkaupunki Kunming sijaitsee linnuntietä noin 430 kilometriä prefektuurikeskus Mangshista itään; maanteitse matka on tuntuvasti pidempi.
Dehongin prefektuurin alueelta on tehty joitain teepensaan kehityshistoriaan liittyviä kasvifossiililöytöjä.
Aiheesta muualla

Kuvia tai muita tiedostoja aiheesta Dehong Wikimedia Commonsissa
The homeland of peacocks (Prefektuurin kotisivut) (Arkistoitu – Internet Archive) (englanniksi), Prefektuurin kotisivut (Arkistoitu – Internet Archive) (kiinaksi) (dehong.gov.cn)
Christian Rakovski

Christian Rakovski 1920-luvun alussa.
Christian Rakovski (bulg. Кръстьо Георгиев Раковски, Krăstjo Georgiev Rakovski, ven. Христиан Георгиевич Раковский, Hristian Georgijevitš Rakovski, oik. Stantšev, Станчев; 13. elokuuta (J: 1. elokuuta) 1873 Gradets, Bulgaria – 11. syyskuuta 1941 lähellä Orjolia, Neuvostoliitto) oli bulgarialaissyntyinen vallankumouksellinen sosialisti sekä myöhemmin neuvostoliittolainen poliitikko ja diplomaatti. Hän johti vuosina 1919–1923 Neuvosto-Ukrainan hallitusta. Rakovski oli Lev Trotskin tukija, joka tuomittiin Stalinin vainojen aikana vankeuteen ja myöhemmin teloitettiin. Hän oli koulutukseltaan lääkäri.
Elämänvaiheet > Ennen lokakuun vallankumousta

Rakovskin oikea nimi oli Krăstjo Stantšev. Hän syntyi Gradetsissa lähellä Kotelin kaupunkia Bulgariassa. Hänen isänsä oli varakas maanomistaja, jonka jättämän suuren perinnön turvin hän matkusteli ympäri maailmaa. Hän opiskeli vuosina 1890–1892 Genevessä Sveitsissä, mutta joutui pidätetyksi poliittisen toimintansa vuoksi. Hän tutustui jo Genevessä moniin maanpaossa eläneisiin venäläisiin vallankumouksellisiin, kuten Pavel Akselrodiin, Georgi Plehanoviin, Vera Zasulitšiin ja Rosa Luxemburgiin. Hän edusti Bulgariaa sosialistisen internationaalin kongresseissa Zürichissä 1893 ja Lontoossa 1896. Rakovski aloitti lääkärinopinnot Berliinissä, mutta joutui pian karkotetuksi Saksasta sosialistisen toimintansa vuoksi. Hän vei opintonsa loppuun Montpellier’n yliopistossa Ranskassa ja valmistui lääkäriksi vuonna 1897. Hän suoritti vuosina 1899–1900 asepalveluksen Romanian armeijassa. Rakovski puhui useita kieliä ja loi kansainvälisen uran vallankumouksellisena. Hän julkaisi eri maissa politiikkaa käsitteleviä teoksia käyttäen toisinaan kirjailijanimeä Insarov.
Rakovski toimi useiden maiden sosialistisissa liikkeissä joutuen karkotetuksi maasta toisensa jälkeen. Mentyään ensi kerran Venäjälle vuonna 1900 hänet karkotettiin nopeasti, minkä jälkeen hän tuki Venäjän sosialisteja rahoittamalla perinnöstään Iskra- ja Pravda-lehtiä. Vuosina 1904–1907 Rakovski vaikutti jälleen Romaniassa, jossa hän perusti sosialistisen puolueen. Vuoden 1907 talonpoikaiskapinan jälkeen hänet julistettiin iäksi karkotetuksi Romaniasta ja häneltä poistettiin siellä kaikki kansalaisoikeudet. Päätös johti hänen kannattajiensa väkivaltaisiin mellakoihin, joten se kumottiin vuonna 1912. Rakovski vastusti Balkanin maiden osallistumista ensimmäiseen maailmansotaan ja kuului vuonna 1915 perustetun sodanvastaisen Balkanin vallankumouksellisen sosiaalidemokraattisen työväenliiton keskusjohtoon. Hän osallistui samana vuonna Zimmerwaldin konferenssiin tämän järjestön edustajana. Romanian liityttyä sotaan Rakovski pidätettiin vuonna 1916. Hän oli vankina Iașissa toukokuuhun 1917, jolloin venäläiset sotilaat vapauttivat hänet. Hän meni sen jälkeen Venäjälle, jossa ryhtyi yhteistyöhön bolševikkien kanssa. Vladimir Burtsev vaati Venäjän väliaikaista hallitusta pidättämään hänet vaarallisena henkilönä, joten hän pakeni syksyllä 1917 Ruotsiin ja oli siellä lokakuun vallankumouksen puhjetessa.
Rakovski oli Lev Trotskin läheinen liittolainen ja henkilökohtainen ystävä vuosikymmenten ajan. He tapasivat toisensa ensi kerran jo vuonna 1903 ja tutustuivat lähemmin Trotskin oleskellessa vuosina 1912–1913 sotakirjeenvaihtajana Romaniassa.
Aiheesta muualla

Kuvia tai muita tiedostoja aiheesta Christian Rakovski Wikimedia Commonsissa
Christian Rakovsky (englanniksi) Marxists’ Internet Archive
Rakovski (vas.) ja Lev Trotski vuonna 1924.
Denver Manderson

Denver Manderson (s. 22. huhtikuuta 1989) on kanadalainen jääkiekkoilija ja pelipaikaltaan hyökkääjä. Hän pelasi kaudella 2010–2011 Heinolan Kiekossa. Hän teki Heinolan Kiekossa tehot 17+16=33, ja oli joukkueen paras pistemies. Manderson on viettänyt juniorivuotensa Kanadassa. Hän pelasi kaudella 2009–2010 BCHL-junioriliigaa Penticton Veesin joukkueessa, jossa kasasi koko kauden 66 pelissä yhteensä 138 tehopistettä. Hän siirtyi loppukesästä Eurooppaan, jossa pelasi ensin viisi European Trophy -ottelua EC Red Bull Salzburgin riveissä ennen siirtymistään Suomeen ja Mestis-joukkue HeKiin.
Dick Duff

Dick Duff
Richard "Dick" Duff (s. 18. helmikuuta 1936 Kirkland Lake, Ontario, Kanada) on entinen jääkiekkoilija. Hyökkääjä Duff pelasi National Hockey Leaguessa seuraavissa seuroissa:
Montreal Canadiens
Toronto Maple Leafs
Buffalo Sabres
Los Angeles Kings
New York Rangers
Duff voitti kuusi Stanley Cupia.
Saavutuksia

13. marraskuuta 2006 valinta Hockey Hall of Fameen
Camille Claudel

| Camille Claudel |
| --- | --- |
 Camille Claudel vuonna 1884
Henkilötiedot
Syntynyt: 8. joulukuuta 1864 Fère-en-Tardenois, Aisne, Ranska
Kuollut: 19. lokakuuta 1943 (78 vuotta) Montdevergues, Vaucluse, Ranska
Kansalaisuus:  Ranska
Taiteilija
Ala:  kuvanveisto
Taidesuuntaus:  ekspressionismi ja realismi
 Nimikirjoitus
Camille Anastasia Kendall Maria Nicola Claudel (8. joulukuuta 1864 Fère-en-Tardenois, Ranska – 19. lokakuuta 1943 Montdevergues, Ranska) oli ranskalainen kuvanveistäjä ja runoilija Paul Claudelin vanhempi sisar. Hänen elämäänsä, uraansa ja muistoaan värittää jälkipolvien silmissä erityisesti intohimoinen rakkaussuhde yli kaksikymmentä vuotta vanhempaan taiteilijakollegaansa Auguste Rodiniin. Vaikea rakkaus ja sairaalahoitoon johtanut psykiatrinen oireilu merkitsivät lopulta vaipumista yksinäisyyteen ja unohdukseen.
Elämä

Aisnen departementissa Koillis-Ranskassa vuonna 1864 syntynyt Claudel kasvoi sisarussarjan vanhimpana, perheen esikoisen Charles-Henrin kuoltua vuotta aiemmin vain muutaman viikon ikäisenä. Pikkusisar Louise syntyi helmikuussa 1866 ja myöhemmin runoilijana tunnetuksi tullut Paul kesällä 1868. Lasten äiti oli nimeltään Louise-Athanaïse, omaa sukua Cerveaux, ja isä oli rahoitusalalla työskennellyt Louis-Prosper Vivenne Claudel.
Perhe muutti pian Camillen syntymäpaikasta läheiseen Villeneuve-sur-Fèren kylään ja edelleen pieneen Nogent-sur-Seinen kaupunkiin, jossa lahjakas tytär otti ensimmäiset askeleensa taiteilijanurallaan.
Taideopinnot

Kuvanveistäjä Alfred Boucher’n rohkaisemana ja isänsä tukemana – äidin jatkuvista vastalauseista huolimatta – Camille onnistui lopulta vakuuttamaan perheensä Pariisiin muuttamisen välttämättömyydestä vuonna 1882. Ainoastaan perheenpää joutui työsyistä jäämään taakse, Louise-Athenaïsen ja lasten löytäessä uuden kodin Boulevard du Montparnasselta. Opinahjoksi pääkaupungissa valikoitui nopeasti myös suomalaistaiteilijoiden suosima Académie Colarossi.
Luova kausi

Vuoden 1884 tienoilla Camille Claudel siirtyi työskentelemään Auguste Rodinin ateljeehen. Kaksikon elämä ja taide kietoutui dramaattisella tavalla yhteen. Vaikutussuhde oli vahva ja ulottui molempiin suuntiin. Nuori nainen edusti Rodinille mallia, uskottua, rakastettua, inspiraation lähdettä – ja ennen pitkää kilpailijaa.
Esimerkkejä Claudelin töistä ovat nykyään Musée Rodinissa nähtävillä olevat Valssi, Clotho ja Sakountala sekä Musée d’Orsayn kokoelmiin kuuluva L’Âge mûr (1894–1900), joka tunnetaan myös nimillä La Destinée, Le Chemin de la vie ja La Fatalité.
Sairaus

1900-luvun vaihdetta seuranneina vuosina Camillen kunto heikkeni rajusti sekä fyysisesti että henkisesti johtaen lopulta isän kuoleman jälkeen sairaalahoitoon maaliskuussa 1913. Diagnoosiksi mainitaan skitsofrenia ja kasvava paranoia, alkoholismi sekä muun muassa aliravitsemus. Suljetun hoidon motiiveista ja tarpeellisuudesta on esitetty myöhemmin kritiikkiä. Sairaalan kirjautuessa ”vapaaehtoiseksi” merkityn päätöksen olivat ilmeisimmin tehneet veli Paul ja lääkäri. Psykiatrisesta laitoshoidosta Camille Claudelin vapautti vasta kolmekymmentä vuotta myöhemmin tapahtunut kuolema 19. lokakuuta 1943.
Perintö

Unohduksiin jäänyt taiteilija on hiljalleen alkanut saada huomiota, muun muassa elämäkertojen ja filmatisointien muodossa. Suomeksi aiheesta on julkaistu ranskalaisen Anne Delbéen teos Camille Claudel. Kuvanveistäjän elämä (1. painos 1989). Muita esimerkkejä kiinnostuksesta ovat:
elokuva Camille Claudel vuodelta 1988, pääosassa Isabelle Adjani
elokuva Camille Claudel 1915 vuodelta 2013, pääosassa Juliette Binoche
Aiheesta muualla

Wikimedia Commonsissa on kuvia tai muita tiedostoja aiheesta .
Alberge, Dalya=: Overshadowed by Rodin, but his lover wins acclaim at last The Guardian.  26.2.2017. Viitattu 28.2.2017. (englanniksi)
KAVA – Camille Claudel (1988)
Poème pour Camille Claudel. (ranskaksi)
Camille Claudel, pronssi 
 Auguste Rodin (1886)
Camille Claudel Rodinin ateljeessa ennen vuotta 1899.
Dera Ghazi Khanin piirikunta

Dera Ghazi Khanin piirikunta (pandžabiksi ja urduksi ‏ضلع ڈیرہ غازی خان‎, Ẓilaʿ Ḍerah G̱ẖāzī Ḵẖān, engl. Dera Ghazi Khan district) on yksi Pakistanin Punjabin provinssin 36 piirikunnasta. Piirikunta rajautuu pohjoisesta Dera Ismail Khanin piirikuntaan, etelästä Rajanpurin piirikuntaan ja idästä Indus-jokeen, joka erottaa sen Muzaffargarhin ja Layyahin piirikunnista. Lännessä Dera Ghazi Khanin erottaa Balochistanin provinssista Sulaiman-vuorijono.
Derajatin alue Keski-Pakistanissa saa nimensä Dera Ghazi Khanin, Dera Ismail Khanin ja Dera Fateh Khanin kaupungeista. Derajat liitettiin brittien hallintaan vuonna 1849 toisen sikhisodan tuloksena ja se jaettiin Dera Ismail Khanin ja Dera Ghazi Khanin piirikuntiin. Kun Pakistan erotettiin Intiasta vuonna 1947, monet alueen hinduista muuttivat Intian puolelle, erityisesti Delhiin.
Rajanpurin piirikunnan alue kuului alun perin Dera Ghazi Khaniin, mutta se erotettiin myöhemmin omaksi piirikunnakseen.
Djoully Nzoko

| Henkilötiedot |
| --- | --- | --- | --- |
Syntymäaika: 11. lokakuuta 2007
Syntymäpaikka: Turku, Suomi
Pelipaikka: laitahyökkääjä
Pituus: 175 cm
Seura
Seura: Jong Genk
Junioriseurat
0000–2016: TPS
2017–2023: Inter
Seurat
| Vuodet | Seura | O | (M) |
| 2022–2024 | Inter 2 | 7 | (0) |
| 2024 | Inter | 12 | (4) |
| 2024– | Jong Genk | 0 | (0) |
Maajoukkue
| 2022–2023 | Suomi U16 | 10 | (3) |
| 2023– | Suomi U17 | 14 | (0) |
| 2023– | Suomi U18 | 1 | (0) |
| 2024– | Suomi U19 | 1 | (0) |
 Seurajoukkueuran tilastot kattavat vain kansalliset sarjat, päivitetty 9. syyskuuta 2024.  Maajoukkueuran tilastot päivitetty 9. syyskuuta 2024.
Djoully Nzoko (s. 11. lokakuuta 2007 Turku) on suomalainen jalkapalloilija, joka edustaa Belgian toiseksi korkeimmalla sarjatasolla Challenger Pro Leaguessa pelaavaa Jong Genkiä. Pelipaikaltaan Nzoko on laitahyökkääjä. Hänellä on kinshasankongolaiset sukujuuret.
Nzoko pelasi ensimmäiset minuuttinsa Turun Interin kakkosjoukkueessa neljänneksi korkeimmalla sarjatasolla Kolmosessa jo 14-vuotiaana kaudella 2022. Interin edustusjoukkueessa Veikkausliigassa Nzoko debytoi toukokuussa 2024 Hakaa vastaan tullen vaihdosta kentälle. Ensimmäisen maalinsa hän teki viikkoa myöhemmin FC Lahden verkkoon. Syyskuussa 2024 uutisoitiin, että Nzoko siirtyy kolmen vuoden sopimuksella belgialaisseura KRC Genkin organisaatioon. Hän liittyi aluksi seuran kakkosjoukkueen Jong Genkin vahvuuteen.
Nzoko on pelannut Suomen ikäkausimaajoukkueissa vuodesta 2022 alkaen.
DigiKam

| DigiKam |
| --- | --- |
 Kuvakaappaus digiKam versiosta 7.6.0 KDE Plasma 5:ssä.
Kehityshistoria
Vakaa versio:  8.3.0 (14. maaliskuuta 2024)
Kehitystilanne:  aktiivinen
Tiedot
Lisenssi:  GNU General Public License, versio 2.0 tai myöhempi
Aiheesta muualla
Verkkosivusto
Versiohallinta
digiKam on avoimen lähdekoodin ohjelmisto digitaalisten valokuvien hallintaan ja käsittelyyn. Ohjelmalla voi järjestää kuvia, raw-tiedostoja ja videoita albumeihin, sekä merkitä kuviin tageja, arvioita ja otsikoita. Ohjelmassa on hakutoiminto merkittyjen tietojen mukaan, sekä kuvien metatietojen mukaan. Ohjelma tukee EXIF, IPTC ja XMP metatietoja. Ohjelmassa on tuki tuomiseen useista eri digitaalikameroista ja eri raw-muotojen tuki LibRaw-kirjaston avulla. Metatiedot voi tallettaa SQLite- tai MySQL-tietokantoihin. Ohjelmassa on tuki laajennuksille (digiKam plugins). Ohjelma on saatavilla Linuxille, macOS:lle ja Windowsille.
Versiossa 8.0 on lisätty tekstintunnistustuki (OCR), JPEG-XL, WEBP ja AVIF-tiedostomuotojen muunnoksien tuki ja TIFF-muodon käsittelyyn on lisätty 16-bittisten liukulukujen tuki.
Dick Clement

| Dick Clement> Henkilötiedot |
| --- | --- |
Koko nimi:  Richard Clement
Syntynyt: 5. syyskuuta 1937 (ikä 87) Westcliff-on-Sea, Essex, Britannia
Ammatti:  käsikirjoittaja, ohjaaja
Aiheesta muualla
IMDb 
Elonet
Richard ”Dick” Clement (s. 5. syyskuuta 1937 Westcliff-on-Sea, Essex) on brittiläinen käsikirjoittaja ja ohjaaja. Yhdessä Ian La Frenais’n kanssa hän on kirjoittanut useita suosittuja televisiosarjoja.
La Frenais’n ja Clementin ensimmäinen menestyssarja oli BBC:n esittämä The Likely Lads (1964–1966). Muihin heidän yhteistyössä kirjoittamiinsa televisiosarjoihin kuuluvat muun muassa Hilut kintuissa (1974–1977) ja Näkemiin vaan, muru! Yhteistyönä he tekivät myös muun muassa käsikirjoituksen Alan Parkerin ohjaamaan elokuvaan The Commitments ja animaatioelokuvaan Virran viemää.
Käsikirjoituksen Clement on tehnyt musikaaleihin Victoria’s Secret, Helen of Troy ja Barbarella. Hänen ohjaustöihinsä kuuluvat muun muassa Otley (1968) ja vuonna 1979 tehty Hilut kintuissa -elokuva.
Aiheesta muualla

Dick Clement Internet Movie Databasessa. (englanniksi)
Clement and La Frenais' comic chemistry BBC News. 16.6.2007. (englanniksi)
Carlene Carter

| Carlene Carter |
| --- | --- |

Henkilötiedot
Koko nimi:  Rebecca Carlene Smith
Syntynyt: 26. syyskuuta 1955 (ikä 69) Nashville, Tennessee
Puoliso:  Joe Simpkins, Jack Roth, Nick Lowe (1979–1990), Joseph Breen (2006–)
Muusikko
Tyylilajit:  country, pop, rock
Soittimet:  kitara
Levy-yhtiöt:  Reprise Records 
Aiheesta muualla
Kotisivut
  [ Muokkaa Wikidatassa ] [ ohje ]  
Carlene Carter (alk. Rebecca Carlene Smith) (s. 26. syyskuuta 1955 Nashville) on yhdysvaltalainen laulaja ja lauluntekijä.
Kappaleet ”I Fell in Love” (1990), ”Come On Back” (1990) ja ”Every Little Thing” (1993) sijoittuivat Billboardin Hot Country Songs -listalla kolmanneksi.
Howie Epstein tuotti Carterin albumit I Fell in Love (1990) ja Little Love Letters (1993).
Yksityiselämä

Carterin vanhemmat olivat June Carter ja tämän ensimmäinen puoliso Carl Smith. Äidinäiti oli Maybelle Carter, isäpuoli Johnny Cash. Carlene Carter on ollut avioliitossa neljästi
1971–1972 Joseph Simpkins Jr:n kanssa, josta liitosta tytär Tiffany Anastasia Lowe (s. 1972)
1974–1977 Jack Wesley Routhin kanssa, josta liitosta poika John Jackson Routh (s. 1976)
1979–1990 Nick Lowen kanssa.
2006–2020 Joseph Breenin kanssa.
Diskografia (valikoima) > Studioalbumit

Carlene Carter (1978)
Two Sides to Every Woman (1979)
Musical Shapes (1980)
Blue Nun (1981)
C'est C Bon (1983)
I Fell in Love (1990)
Little Love Letters (1993)
Little Acts of Treason (1995)
Stronger (2008)
Carter Girl (2014)
Diskografia (valikoima) > Live-albumit

Hurricane: Live at the Crazy Horse (1994)
Diskografia (valikoima) > Kokoelma-albumit

Hindsight 20/20 (1996)
The Platinum Collection (2007)
Dents du Midi

Dents du Midi
Dents du Midin huiput nähtynä Illarsazista, Sveitsin Valais'sta.
| --- | --- |
Tyyppi:  vuorijono (en) 
Sijainti:  Valais,  Sveitsi
Vuoristo:  Chablaisin Alpit
Korkeus merenpinnasta:  3 257 m
Ikä:  Liitukausi, paleogeenikausi 
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Dents du Midi on monihuippuinen vuoriryhmä Chablaisin Alpeilla, Valais'n kantonissa, Sveitsissä. Sen korkein huippu, la Haute Cime, on 3 257 metriä merenpinnan tasoa korkeammalla.
Vuoren seitsemän ”hammasta” (ransk. dents) idästä länteen luettuna:
la Cime de l'Est (3 178 m)
la Forteresse (3 164 m)
la Cathédrale (3 160 m)
l'Éperon (3 114 m)
Dent Jaune (3 186 m)
les Doigts tai Doigts de Salanfe (3 205 m ja 3 210 m)
la Haute Cime (3 257 m)
Aiheesta muualla

Wikimedia Commonsissa on kuvia tai muita tiedostoja aiheesta .
SummitPost
Dan McKenzie

| Dan McKenzie> Henkilötiedot |
| --- | --- |
Syntynyt: 21. helmikuuta 1942 (ikä 82) Cheltenham, Englanti, Yhdistynyt kuningaskunta
Koulutus ja ura
Tutkinnot:  Cambridgen yliopisto
Väitöstyön ohjaaja:  Edward Bullard
Instituutti:  King’s College
Tutkimusalue:  geofysiikka
Palkinnot:  Wollaston-mitali (1983)   Japani-palkinto (1990)   William Bowie -mitali (2001)   Crafoord-palkinto (2002)   Copley-mitali (2011)
Dan Peter McKenzie (s. 21. helmikuuta 1942 Cheltenham, Yhdistynyt kuningaskunta) on brittiläinen geofyysikko, joka on tutkinut laattatektoniikkaa ja mannerten muodostumista. Hän kirjoitti ensimmäisen matemaattisen mallin laattatektoniikasta pallon pinnalla.
Nuoruus ja opiskelu

Dan McKenzie syntyi Englannin Cheltenhamissa. Hänen isänsä oli korva-, nenä- ja kurkkutautien erikoislääkäri. Hänen äitinsä oli aikanaan voittanut kansallisen stipendikilpailun collegea varten. Hän oli kiinnostunut maisemoinnista ja geologiasta, mikä vaikutti myös Daniin.
McKenzie kävi koulua ensin Aylesburyssä ja sitten kolmessa eri koulussa Lontoossa. Hän aloitti 1960 luonnontieteiden opinnot King’s Collegessa. McKenzie valitsi aluksi matematiikan rinnalle fysiikkaa, kemiaa ja geologiaa, jonka hän kuitenkin jätti ensimmäisen vuoden lopulla.
McKenzie suoritti alemman korkeakoulututkinnon fysiikasta keskinkertaisin arvosanoin. Arvosana johtui hänen omien sanojensa mukaan siitä, että hän oli menettänyt kiinnostuksensa fysiikkaan.
Ura > Laattatektoniikan pariin

Keskinkertaisesta arvosanasta huolimatta Maurice Hill ja Drummond Matthews kannustivat McKenzietä jatkamaan opintoja geofysiikan parissa. Hän pääsi tutkijaksi Edward Bullardin alaisuuteen ja valmistui filosofian tohtoriksi 1966.
Bullard ja McKenzie osallistuivat 1966 New Yorkissa konferenssiin, jossa muun muassa Frederick Vine ja Lynn Sykes puhuivat merenpohjan leviämisestä, magneettisista anomalioista ja maanjäristyksistä. Se innosti häntä tutkimaan laattatektoniikkaa. Hän julkaisi vielä samana vuonna ensimmäisen tutkimusartikkelinsa aiheesta. Siinä McKenzie päätteli, että Maan vaipassa oli kaksi kerrosta ja molemmat ovat liikkeessä ja vaikuttavat mannerliikuntoihin.
McKenzien ensimmäinen merkittävä tutkimusartikkeli oli vuonna 1967 julkaistu ”Some remarks on heat flow and gravity anomalies”, missä hän muokkasi muiden tekemää mallia merenpohjan leviämisestä. McKenzien tunnetuin julkaisu on samana vuonna ilmestynyt ”The North Pacific: an example of tectonics on a sphere”, jonka hän kirjoitti Bob Parkerin kanssa. Julkaisussa McKenzie yhdisti Tuzo Wilsonin tekemän ehdotuksen Maan jaosta aseismisiin alueisiin ja Teddy Bullardin tekemää kuvausta jäykistä liikkeistä pallon pinnalla. McKenzien tutkimus oli käytännössä perustamassa nykyaikaista laattatektoniikkateoriaa.
Ura > Pitkä ura Cambridgen yliopistossa

McKenziestä tuli Yhdysvalloissa kuuluisi tutkimuksensa ansiosta. Hän sai useita akateemisia työtarjouksia, mutta hän halusi palata Englantiin, missä hän teki pitkän uran Cambridgen yliopistossa. Hän aloitti yliopiston geodesian ja geofysiikan laitoksen vanhempana avustavana tutkijana. Siinä tehtävässä hän toimi 1969–1973. Sen jälkeen McKenzie oli tutkimustyön apulaisjohtaja 1973–1979, tektoniikan apulaisprofessori 1979–1985 ja geotieteiden professori 1985–1996. Royal Societyn tutkijaprofessorina hän oli 1996–2006, ja akateemiselta uraltaan hän jäi eläkkeelle 2012.
McKenzie käytännössä jätti laattatektoniikan vuonna 1972 ja laajensi tutkimuskohdettaan mannerten muodostumiseen. Hänen siteeratuin tutkimuksensa on vuonna 1978 julkaistu ”Some remarks on the development of sedimentary basins”, jossa hän käsitteli teoreettisesti litosfäärin venymistä. Öljyteollisuus on käyttänyt seidmenttialtaisiin liittyvien mallien pohjana McKenzien mallia.
McKenzie on tutkinut urallaan myös Iranin maanjäristyksiä ja Islannissa sitä, miten magma virtaa ja tulee maanpinnalle. McKenzie on ollut myös mukana tutkimassa Mars Global Surveyorin ja muiden satelliittien magnetometrien lähettämää dataa. Tutkimuksen tavoitteena on vastata kysymykseen, onko Marsissa tai Venuksessa laattatektoniikkaa.
Aiheesta muualla

Alan Macfarlenen tekemä haastattelu (Arkistoitu – Internet Archive) (englanniksi)
Geological Societyn Dan McKenzie -arkisto[vanhentunut linkki] (englanniksi)
Digital Signal Processing

| Digital Signal Processing |
| --- | --- |
Kirjailija:  Alan V. Oppenheim,  Ronald W. Schafer
Kieli:  englanti
Genre:  Digitaalinen signaalinkäsittely, DSP
Kustantaja:  Prentice-Hall, Inc.
Julkaistu:  tammikuu 1975, ens. painos
Ulkoasu:  sidottu
Sivumäärä:  585
ISBN:  0-13-214635-5

Edeltävä:  Digital processing of signals
Seuraava:  Theory and Application of Digital Signal Processing
Löydä lisää kirjojaKirjallisuuden teemasivulta
Digital Signal Processing on tammikuussa 1975 ilmestynyt Alan V. Oppenheimin ja Ronald W. Schaferin kansainvälinen englanninkielinen teos digitaalisesta signaalinkäsittelystä. Teoksen alkusivulla on copyright-merkintä 1975 Alan V. Oppenheim and Bell Telephone Laboratories, Inc.
Teoksen nimi on yksinkertaisesti Digital signal processing eli lyhennettynä DSP. Tämä nimi on jäänyt elämään alan perusnimityksenä. Oppenheimin työpaikaksi on merkitty Department of Electrical Engineering Massachusetts Institute of Technology ja Schaferin työpaikaksi Bell Telephone Laboratories Murray Hill New Jersey. Molemmat olivat teoksen julkaisuvuonna jo professoreita.
Director’s cut

Director’s cut tarkoittaa seuraavia asioita:
ohjaajan versio, elokuvasta tehty leikkausversio
The Director’s Cut, Fantômas-yhtyeen studioalbumi vuodelta 2001
Director’s Cut, Kate Bushin albumi vuodelta 2011.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Director’s cut”, voi hakea sivunnimihaulla, laajalla sivunnimihaulla tai tekstihaulla.